als_Latn dik_Latn sag_Latn
Në takimin e djeshëm ndaj Oklahomës, basketbollisti i Lejkërsave,Brajant, ka debutuar në një pozicion të ri, atë të organizatorit. Një detyrë e re për yllin e kësaj skuadre, por që nuk ka dhënë rezultat, pasi lejkërsat u mundën thellë, 122-97. Brajant ishte i detyruar të luante në atë rol, për shkak të dëmtimit që kanë pësuar 3 organizatorët e skuadrës: Nash, Farmar dhe Blejk. Për Kobin kjo ishte ndeshja e tretë në fushë pas rrikthimit nga dëmtimi i gjatë. “Ju takon gazetarëve të gjykojnë, megjithëse nuk jam ndjerë keq në këtë detyrë të re. Gradualisht e ndiej që po fitoj lëvizjet e dikurshme, rrjedhshmërinë në fushë, për të qenë edhe më shumë i dobishëm për skuadrën. Kur të kem mundësi të luaj më shumë edhe pikët do të jenë më të shumtë nga unë. E rëndësishme është që loja të jetë e shpejtë e fluide, që skuadra të lëvizë mirë në fushë”, tha dje Kobi Brajant, që ndaj Oklahomës realizoi vetëm 4 pikë. Ndërsa trajneri Majk D’Antoni ka folur për pozicion e ri të Brajant: “Një vit më parë pësuam 25 humbje në 42 ndeshjet e para. Këtë vit, situata është më mirë, pasi kemi parë edhe më keq. Kobi po fiton gradualisht reflekset e dikurshme. Skuadra po tregon lojëra të mira, na duhet vetëm që t’i bashkojmë bashkë të gjitha pejsët për të patur vijueshmëri në lojën tonë. Është vetëm çështje kohe dhe shumë shpejt do të arrijmë aty ku duam”, tha D’Antoni
Brajant “zhgënjen “si organizator0
Share.
als_Latn als_Latn eng_Latn